湛江

湛江（粵拼：zaam3 gong1；雷州話：Tchiàm-kōng；威式拼音：Tsamkong／Tsankiang／Chankiang）喺中國廣東西南，以前叫做廣州灣（英文：Kwangchouwan；法文：Kouang-Tchéou-Wan）。有一個國家級經濟技術開發區（湛江經濟技術開發區）同五個省級經濟開發試驗區。人口699.4萬（2010年），市區161萬（2010年）。1984年成為全國首批對外開放港口城市。

史
湛江喺歷史上以古老嘅海濱商鎮而著稱，徐聞港為「海上絲綢之路」嘅始發港。上溯到公元前4000年，殘存嘅古代文化遺跡昭明：自古以來湛江就同埋華夏文明血脈一道跳動。
秦朝始皇三十三年（公元前214年）喺嶺南設置象郡，統轄湛江。自此以後，湛江分別直屬合浦郡，統轄包括今日嘅徐聞、雷州（海康）、遂溪、吳川、廉江等地。
唐貞觀八年（公元634年），改名做雷州，管雷州半島三縣。
1899年11月法國逼清政府簽咗唔平等嘅《中法互訂廣州灣租界條約》，遂溪同吳川呢兩個縣嘅六沓地方、一啲島同埋兩個縣中間嘅麻斜海灣（而家嘅湛江港灣）畀咗法國做租界，叫做「廣州灣」，劃入法屬印度支那聯邦嘅範圍，設咗一個廣州灣行政總公使署，由法國印度支那總督治理。
1943年2月，俾日本佔領，建立咗短暫嘅日本殖民政權。
1945年，日本投降。中法交涉之後，9月21日中華民國收返廣州灣，嚮廣州灣設市，起名叫湛江市。
1949年12月18日湛江市解放。
1983年9月地區同市合併為湛江市，為省轄市。
1984年5月4日，湛江市成為全國14對外開放港口城市之一。

政區
現有4個市轄區，3個縣級市，2個縣。
市轄區：赤坎區、霞山區、坡頭區、麻章區。
縣級市：雷州市、廉江市、吳川市。
縣：徐聞縣、遂溪縣。

霞山區
内文：霞山區
霞山區係湛江市經濟、文化、信息同交通嘅中心，陸地117平方公里，人口35萬（2004年）。唐朝嗰陣時遂溪縣管，叫「海頭汛」。1899年，法國租借咗廣州灣之後，霞山區成為廣州灣最高行政機關「公使總署」嘅所在地，「海頭汛」改做「西營」。1949年之後成為湛江市人民政府駐地。1958年改「西營」做「霞山」。1984年6月，成立縣級區政府，由湛江市管。

赤坎區
内文：赤坎區
赤坎區係湛江市嘅中心城區，湛江市委、湛江市人民政府機關嘅所在，面積79平方公里，人口22.6萬（2004年）。

地理
全市總面積12470多平方公里（2004年）。
湛江市喺熱帶嘅雷州半島，係中國大陸最南嘅地方，北緯20°15′—21°55′，東經109 °40—110°55′，成年天氣溫暖。東便係南海，西便係北部灣，南便同海南省隔一條海峽，係廣東、廣西、海南三個省區嘅交彙點，亦係中國西南地區主要出海通道入便嘅一個。湛江海岸線長1556公里，佔咗廣東省海岸線嘅大概2/5同埋全國嘅大概1/10，係廣東省海岸線最長嘅地級市；有148.7萬畝海灘，佔全省嘅48%。

經濟
港口資源係湛江市最重要嘅資源。湛江港海岸線長241公里，有世界第一大港鹿特丹港4倍咁大。湛江港係全國八大港口之一，年吞吐量超過2600萬噸。係中華人民共和國成立之後第一個自己設計建造嘅，世界少有嘅現代化深水良港。
工業主導地位嘅增強。第二產業係三次產業中增幅最高、增速最快。經濟總量連上台階，產業結構明顯優化。
2005年，湛江全市GDP為608.16億元，增長11%，人均GDP為9836元。
2006年，湛江全市GDP為770億元；全年經濟增長速度為12.8%，人均GDP為11,511元。
2007年，全市GDP總值為892.56億元，增長13.00%；人均GDP為13,221元。
2008年，全市生產總值為1,050億元，增長10.1%，人均GDP為15,300元。

農業
農業增長最快嘅係糖蔗生產，總產量1,006.12萬噸，農村投資69.33億元。

工業
工業生産總值1,121.34億元，同比增長17.1%。工業企業714間，工業GDP過億元嘅企業有132間。

商業
湛江社會消費品零售總額382.16億元。

房地產業
固定資產投資242.77億元，開發投資33.94億元，投資過億元嘅主要房地產有：雍景城第一期、金沙灣第五期、華盛新城、榮基廣場、興華廣場、錦繡華景、碧綠花園、城市假日。重有好多大型樓盤。

金融業
證券機構資產總額6.08億元，累計證券交易額6,167億元，銀行業金融機構盈利4.44億元。

外貿
外貿出口總額係14.6億美元，增長19.1%。

港口
湛江港喺中國大陸最南端嘅廣東省湛江市，港口東邊靠近南海，南邊睇到海南島，西邊靠近北部灣，北邊接近大西南。係中華人民共和國成立後自行設計同埋建造嘅第一個現代化港口，中國同東南亞、澳大利亞、印度洋沿岸同埋歐洲國家之間航程最短嘅外貿港口。
2004年湛江港成功改制為湛江港集團有限公司。
2007年~2008年，招商局國際碼頭公司、寶鋼集團有限公司先後投資湛江港。而家湛江港股東持股嘅比例係湛江市國有資產監督管理委員會佔股50%；招商局國際碼頭公司佔股40.29%；寶鋼集團有限公司佔股8%；其餘4個股東共佔股1.71%。
湛江港已形成海、陸、空交通網絡路線。港內港岸線長241公里。
湛江港擁有散量筒倉碼頭、30萬噸級油碼頭、25萬噸級鐵礦石碼頭。
湛江港2008年12月24日成功實現億噸大港目標。
湛江港貨物吞吐量加埋有1.0215億噸，係中國第十五個億噸大港，亦係中國西南沿海港口群中唯一嘅億噸大港。

軍事
中國海軍南海艦隊司令部喺湛江。

市區公交
市區公交而家大約有200個公交站點 ，42條公交路線，市區公交雙文報站。公交冇售票員，冇得找錢，乘客自備零錢，上車入錢或刷「湛江通」卡。空調中巴1元，空調大巴2元，旅遊全程中巴4元，火車西站專線2.5元。頭尾班車按路線而定，市區頭班6：00，尾班23：00；或者頭班6：00，尾班22：30。

湛江通
湛江通係非接觸式智能IC卡，刷卡需要0.5秒，一次性收費。市區嘅公交線路，亦基本覆蓋。

農村客運
而家全市客運班線252條，行政村客運路線121條，鄉鎮路線客運路線通達率100%；有1025個行政村通班車，行政村客運路線通達率達68%。

紅土文化
湛江嘅特色文化係紅土文化。主要有吳川飄色、東海島人龍舞、雷州石狗、雷居、粵居、遂溪醒獅。

飲食
湛江海鮮馳名省港地區。「湛江雞」特別出名。重有好多特色小吃，好似豬腸粉、炒粉、紫莖番薯、白切狗、牛雜、燒蚝、番薯粥呢啲。
湛江嘅海鮮都好出名。對蝦、名貴魚類、蚝、珍珠、鮑魚海産珍品嘅養殖規模較大，對蝦、珍珠養殖產量連續多年為全國之冠，大批優質海產品暢銷廣州、深圳、珠海城市，重出口香港、澳門、日本、韓國、美國、歐盟國家同埋地區。湛江海產品之豐富聞名遐爾，佢新鮮、質優、價廉，係湛江人品嘗海鮮、購買海產嘅品理想之地，近幾年有「要吃海鮮到湛江」嘅話。湛江而家申報緊「中國海鮮美食之都」。
湛江海鮮主要有：對蝦、蟹、龍蝦、海蜇、鰳魚、黃花魚、花鱔、海參、東風螺、江瑤柱。

方言
湛江方言有湛江白話，雷州話同埋艾話。講雷州話嘅人最多，集中喺市區四維縣城農村同埋郊區；霞山、赤坎呢兩個區講白話嘅人多。湛江白話重可以細分：市區白話，吳川白話，梅錄白話、廉江白話、遂溪白話、龍頭塘蓬白話等；雷州話細分有：徐聞音、海康音、遂溪音、廉江音、郊區音，而家雷州話以雷城話為代表；艾話嘅代表有廉江石嶺、河唇話。
湛江白話係粵語一種；雷州話係閩南語嘅方言；艾話係客家話嘅方言。湛江係廣東省內方言最為複雜嘅城市。

運動
湛江運動最出名嘅項目係跳水。勞麗詩獲得2004年夏季奧林匹克運動會女子10米跳台雙人冠軍，何沖獲得十運會男子3米板銀牌，1米板金牌，2008年夏季奧林匹克運動會男子3米板金牌。
2009年4月28號，湛江成功攞到2014年廣東省第十四屆省運會嘅主辦權 。

法式建築遺跡
廣州灣法國公使署舊址
廣州灣法國警察署舊址
維多爾天主教堂（霞山天主教堂）
東方彙理銀行舊址
霞山福音堂
廣州灣商會會館
重有龍海天，湛江紅樹林國家級自然保護區，鶴地水庫亦都係著名旅遊景點，好有特色。

歷史人物
林召棠（1786-1872），字帝甫，廣東吳川市霞街村人。清朝文學家。
李漢魂（1894-1987），字伯豪，號南華，廣東吳川市人。中國國民黨著名將領。做過台灣總統府上將參謀長，後尾做咗內政部部長。
陳蘭彬（1816-1894），字荔秋，廣東吳川市黃坡村人。係中國第一個駐美大使。